Diari Oficial de la Generalitat Valenciana


Sumari del DOGV 7961, del 19-01-2017 (2017/392)

RESOLUCIÓ de 12 de gener de 2017, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat a l'acord del Consell d'Administració de Ferrocarrils de la Generalitat Valenciana de 23 de desembre de 2016, pel qual es nomenen director de Comunicació i director de Clients i Accessibilitat de Ferrocarrils de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/392


Data del document
:   12-01-2017

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Ferrocarrils de la Generalitat Valenciana

RESOLUCIÓ de 12 de gener de 2017, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat a l'acord del Consell d'Administració de Ferrocarrils de la Generalitat Valenciana de 23 de desembre de 2016, pel qual es nomenen director de Comunicació i director de Clients i Accessibilitat de Ferrocarrils de la Generalitat Valenciana. [2017/392]  
En data 22 de setembre de 2016 es va sol·licitar a la Conselleria d'Hisenda i Model Econòmic l'emissió de resolució individualitzada de classificació de l'entitat Ferrocarrils de la Generalitat Valenciana, d'acord amb els grups establits en l'Ordre 5/2016, de 13 de setembre, de la Conselleria d'Hisenda i Model Econòmic, per la qual es concreten els requisits dels criteris continguts en l'article 4 del Decret 95/2016, de 29 de juliol, del Consell, de regulació, limitació i transparència del règim de personal que ocupa llocs de caràcter directiu del sector públic instrumental de la Generalitat.  
Mitjançant Resolució de 29 de setembre de 2016, la Direcció General de Sector Públic, Model Econòmic i Patrimoni va acordar la classificació de l'entitat Ferrocarrils de la Generalitat Valenciana en el grup 1 de les entitats de dret públic i entitats públiques empresarials pertanyents al sector de mobilitat i transport, així com autoritzar a aquesta entitat la designació d'un màxim de personal directiu del que s'indica en l'apartat 3 de l'article 2 del Decret 95/2016, de 29 de juliol, de tres directius.  
En data 21 de novembre de 2016 es va sol·licitar a la Conselleria d'Hisenda i Model Econòmic l'autorització prèvia per a cobrir els llocs directius autoritzats per la Direcció General de Sector Públic, Model Econòmic i Patrimoni, i s'autoritzava la contractació mitjançant Resolució de la Direcció General de Pressupostos de 13 de desembre de 2016.  
  
En la sessió celebrada pel Consell d'Administració de l'entitat Ferrocarrils de la Generalitat Valenciana el 16 de desembre de 2016 es va aprovar l'estructura funcional de l'entitat, en la qual va es va acordar que la Direcció de Comunicació, la Direcció de Clients i Accessibilitat i la Direcció de Gabinet, amb dependència jeràrquica directa del director gerent, serien susceptibles de ser coberts amb personal d'alta direcció.  
  
A més, es van aprovar els perfils professionals per a aquests llocs directius.  
Després de dur-se a terme procediment d'elecció d'acord amb el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, el Consell d'Administració d'FGV, en la sessió celebrada el passat 23 de desembre de 2016, d'acord amb els seus estatuts, va acordar:  
  
1. Nomenar Manuel Salvador Jardí, amb DNI 90711791H, director de Comunicació.  
2. Nomenar Francesc Romeu Martí, amb DNI 45950548C, director de Clients i Accessibilitat.  
  
La formalització dels respectius contractes de treball s'ha dut a terme el dia 3 de gener de 2017, mitjançant la subscripció del corresponent contracte d'alta direcció, d'acord amb el que disposa l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
D'acord amb el que estableix l'apartat 2 de l'article 3 del Decret 95/2016, de 29 de juliol, del Consell, és procedent la publicació d'aquesta resolució en el Diari Oficial de la Generalitat Valenciana perquè es conega públicament.  
  
València, 12 de gener de 2017.- La presidenta del Consell d'Administració: María José Salvador Rubert.